armvectores/hy_wikipedia_2023 huggingface dataset:
Քութայիսի պետական պատմական թանգարան

Քութայիսի Նիկո Բերձենիշվիլիի անվան պետական պատմական թանգարան, Իմերեթի մարզի խոշորագույն պատմական թանգարանը, որը գտնվում է Քութայիսիում և Թբիլիսիի պետական թանգարանից հետո երկրորդ պատմական թանգարանն է Վրաստանում։


== Պատմություն ==
Քութայիսի պատմաժողովրդագրական թանգարանի առաջին հավաքածուները տեղավորվել են Գրիգոլ Գվելիսանի թանգարանի կողմից ղեկավարվող տանը, դրանից հետո տեղափոխվել են Քութայիսի համալսարան։ Առաջին տնօրեններից է եղել Ջափարիձե Թրիֆոն Միխայիլովիչը։ 
Թանգարանը ձևավորվել է 1921 թվականին և տեղավորվել է Պուշկինի և Ծերեթելի փողոցների անկյունում գտնվող եռահարկ շենքում, որը Քութայիսիում կառուցվել էր մոտ 1894-1896 թվականներին Վրաստանի Ազգային բանկի համար։
2005 թվականին վերակառուցվել է «Ոսկե Գանձ» սրահը, իսկ 2006 թվականին աշխատանքը ամբողջովին ավարտվել է, որի հետ կապված՝ զբոսաշրջիկների համար բաց տարածքների ընդհանուր մակերեսը կազմում է 802մ², ցուցադրության տարածքը` 365մ², ժամանակավոր ցուցահանդեսների համար շինությունը` 69մ², պահեստային տարածքը` 1840մ², վերականգնման շինությունը` 24մ², թանգարանային խանութը` 25մ²։
Թանգարանը հրատարակում է ամենամսյա «Khidi» («Կամուրջ») ամսագիրը, ինչպես նաև «Թանգարանային նորություններ» թերթը։ Ինչպես նաև հրատարակել է «Քութայիսյան հնագիտություն», «Ինչի մասին են խոսում թանգարանային ցուցանմուշները», «Գելատիի գանձերը», «Վրաստանի եկեղեցական գանձարանը», «Քութայիսի թանգարանային գրությունների նկարագրություն», «Քութայիսի թանգարանից անտիկ շրջանի նյութեր» պարբերականները։


== Ֆոնդեր ==

Թանգարանի ֆոնդերը ներկայումս կազմում են 190, 988 ցուցանմուշ, էքսպոզիցիաներում ներկայացված են պատմության առարկաներ՝ սկսած քարի և բրոնզի դարերից․ գրեթե ամբողջ արևմտյան Վրաստանում հնագիտական արշավների աշխատանքի արդյունքները, ինչպես նաև անտիկ շրջանի ու վաղ միջնադարի նշանակալի հավաքածուները։  
Տղամարդու բրոնզե եզակի քանդակը հայտնաբերվել է Ֆերսաթի գյուղի մոտ, Գեգութիից բրոնզե աղջկա քանդակ։ Դրամագիտական հավաքածուից առանձնանաում է 5–րդ դարի ունիկումը՝ արծաթե կոլխիդական դիդրահման։ Ինչպես նաև ներկայացված է մ․թ․ա․ 5-3–րդ դարերի կոլխիդական դրահմաներ, Ալեքսանդր Մակեդոնացու նկարներով ստատերներ, Գեորգի III-ի, Թամարայի մետաղադրամները։
Թանգարանում պահպանվում են միջնադարի աշխատանքներ․ արծաթյա ստավրոտեկա և գրակալ (10–րդ դար), Քրիստոսի Ծննդյան և Հարության պատկերներ, Քրիստոսի սրբապատկերը Մոցամետից 11-12–րդ դարերի, 17-18–րդ դարերի ոսկե իրեր։ Ձեռագրերի ֆոնդում կա 800 գիրք՝ հիմնականում արևմտյան Վրաստանից։ Աստվածաշունչ (11–րդ դարի սկզբի), Հովհաննես Քսիլոֆիլիոնիսի ագիոգրաֆիկ հավաքածու–հինգհատորյակը, որը թարգմանվել է վրացերեն (11–րդ դար)։
Թանգարանում պահվում են 8 ձեռագիր «Դյուցազն վագրի կաշվով», Սուլխան-Սաբա Օրբելիանիի ձեռագիրը և Վախթանգ VI–ի ստեղծագործությունները։
Թանգարանի գրադարանում կա ավելի քան 40 հազար գիրք։


== Ծանոթագրություններ ==
Կոտմանի ճակատամարտ (1221)

Կոտմանի ճակատամարտ, ճակատամարտ հայ-վրացական զորքերի և Հարավային Կովկաս ներխուժած մոնղոլների միջև։ Տեղի է ունեցել 1221 թվականի հունվարին, Կոտման [հավանաբար Տավուշ գետի (Թոուզչայ) մոտ։ Մոնղոլական 20 000-ոց բանակը Ջեբե նոյինի և Սուբադա բահատուրի գլխավորությամբ Անդրկովկաս էր թափանցել 1220 թվականին և Աղստևի շրջանում պարտության մատնել հայ-վրացական 10 000-ոց զորքին։ 
Դաշինք կնքելով Ատրպատականի աթաբեկ Ուզբեկի և Խլաթի կառավարիչ Աշրափի հետ՝ հայ և վրաց իշխանները պատրաստվում էին մոնղոլներին ճակատամարտ տալ գարնանը։ Իմանալով այդ, Ուտիքի Բեղամեջ կոչվող վայրում ձմեռելու քաշված մոնղոլները նախահարձակ եղան։ Հայ-վրացական բանակը Իվանե Ա Զաքարյան աթաբեկի և վրաց թագավոր Գեորգի IV Լաշայի գլխավորությամբ պարտության մատնեց մոնղոլների հավաքագրած թուրք-քրդական զորքին, բայց ի վերջո նահանջեց՝ չդիմանալով մարտադաշտ մտած մոնղոլական բանակի ճնշմանը։ 
Կոտմանի ճակատամարտում հայերից հատկապես աչքի ընկավ աջ թևում գործող Վահրամ Գագեցին, որը, չիմանալով հայ-վրացական հիմնական ուժերի նահանջի մասին, իր զորամասով թշնամուն հետապնդեց մինչև Գարդման։ 
Համարվում է առաջին լուրջ դիմադրությունը մոնղոլներին Անդրկովկասում։


== Ծանոթագրություններ ==
Սուլտանաևո (գյուղ, Կուշնարենկովսկի շրջան)

Անվան այլ կիրառումների համար տե՛ս՝ ՍուլտանաևոՍուլտանաևո (ռուս.՝ Султанаево, բաշկիրերեն՝ Солтанай), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 514 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուդոժի շրջան

Պուդոժի շրջան (ռուս.՝ Пудожский район), մունիցիպալ շրջան Ռուսաստանի Դաշնության Կարելիայի հանրապետությունում։
Ստեղծվել է 1927 թվականին։ Վարչական կենտրոնը՝ Պուդոժ։


== Աշխարհագրություն ==
Շրջանի տարածքի մակերեսը կազմում է 12700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24614 մարդ։ Բնակչության խտությունը կազմում էր 1,94 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(5303) Պարիժսկիյ

(5303) Պարիժսկիյ (անգլ.՝ Parijskij), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 3-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,87317 ա. մ., առավելագույնը մոտենում է 2,8166 ա. մ. հեռավորության վրա և հեռանում 2,9297 ա. մ.։ Արեգակի շուրջ մեկ ամբողջական պտույտ է կատարում 1778,85 երկրային օրվա ընթացքում, իր ուղեծրով շարժվելով միջինում 0,202377 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5303) Պարիժսկիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոե (այլ կիրառումներ)

Սոե անունը կամ տերմինը կարող է վերաբերել հետևյալ հոդվածներին․

Սոե - գյուղ Էստոնիայի Օռավա շրջանի կազմում։
Սոե - գյուղ Էստոնիայի Հումմուլի շրջանի կազմում։
Սոե - գյուղ Էստոնիայի Տառվաստու շրջանի կազմում։
Ռաննակյուլա (գյուղ, Հանիլա շրջան)

Անվան այլ կիրառումների համար տե՛ս՝ ՌաննակյուլաՌաննակյուլա (էստ․՝ Rannaküla), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զարեհ Թահմազ

Զարեհ Թահմազ (1881, Նիկոմեդիա, Յալովայի մարզ, Թուրքիա - 1952, Ստամբուլ, Թուրքիա), հայ բժիշկ։


== Կենսագրություն ==
Ծնվել է 1881 թվականին Նիկոմիդիայում (Իզմիթ)։ Նախակրթությունը ստացել է Պարտիզակի Ներսեսյան-Շուշանյան
տիպար կրթարանում։ Ավարտել է Կ. Պոլսի Պեպեքի Ռոպերթ քոլեջը։ 1905 թվականին ավարտել է Բեյրութի ամերիկյան համալսարանի բժշկական ֆակուլտետը։ Հետագայում Անգլիայում և Ֆրանսիայում կատարելագործվել է մասնագիտության մեջ։
1914-18 թվականներին՝ Առաջին համաշխարհային պատերազմի 5 տարիների ընթացքում, բժիշկ-հարյուրապետի տիտղոսով ծառայել է օսմանյան բանակում։ 1915 թ. ապրիլին արգելափակվել է Կ. Պոլսի կենտրոնական՝ Այաշի բանտում, որտեղից աքսորվել է Չանղըրը։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա՝ բուժաշխատողների շարքում։ Վերապրել է և շարունակել Կ. Պոլսում աշխատել ընդհանուր, ներքին հիվանդությունների, կանանց հիվանդությունների բժիշկ, մանկաբարձ և այլն։ Ունեցել է իր դարմանատունները Ադաբազարում (8 տարի), ապա Գատըգյուղում։
Մահացել է 1952 թվականին Կ. Պոլսում։


== Գրականություն ==
Շիկահեր Վարդ, Կիսադարեան պատմութիւն թրքահայ բժշկութեան, 19231975, Իսթանպուլ, 1975։
Ավագյան Կարինե, Եղեռնահուշ մասունք կամ խոստովանողք և վկայք խաչի, Երևան, 2002։
Ավագեան Կարինէ, «Չան­ղը­րըի 1915 թ. ապ­րի­լի 11, Յի­շա­տակ»… Թանգարանային ցուցանմոյշը, «Հան­դէս Ամ­սօ­րե­այ», 2008, հ. 1-12։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գարնիցա

Գարնիցա (ռուս.՝ Гарница), գետ Ռուսաստանում, հոսում է Օպարինսկի շրջանում, Կիրովի մարզում։ Գետաբերանը տեղակայված է Կուզյուգ գետի ձախ ափին՝ 55 կմ հեռավորության վրա։ Գետի երկարությունը 14 կմ է։
Գետի ակունքը գտնվում է անտառներում, Օպարինո գյուղից 35 կմ հարավ-արևմուտք։ Գետը հոսում է անմարդաբնակ անտառային վայրում, հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035379
Հիդրոլոգիական ուսումնասիրությունների կոդը - 111103537
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուտա-Մորոզովսկայա

Գուտա-Մորոզովսկայա (ուկրաիներեն՝ Гута-Морозівська), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Գուտա-Մորոզովսկայա գյուղում բնակվում էր 258 մարդ։ Բնակավայրը զբաղեցնում է 1123 կմ² տարածք։ Բնակչության խտությունը կազմում էր 229,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոտախառնուրդ

Խոտախառնուրդ, միամյա կամ բազմամյա թիթեռնածաղկավոր և հացազգի խոտաբույսերի համատեղ ու միաժամանակ ստեղծված արհեստական խոտակայքեր։
Ըստ օգտագործման առանձնացվում են արոտային և քաղովի (միահար, երկհար, բազմահար) խոտախառնուրդ։ Լինում է պարզ՝ կազմված 2 տեսակ խոտաբույսերից (սուդանի խոտ + գարնանացան վիկ, միամյա ռայգրաս + ոլոռ, առվույտ բազմամյա + ռայգրաս և այլն), և բարդ՝ կազմված 3, 4 (և ավելի) տեսակ բույսերից (կարմիր երեքնուկ + սիզախոտ + շյուղախոտ և այլն)։ Խոտախառնուրդներն ապահովում են ավելի բարձր բերք և կերային շատ միավորներ, քան նրանց բաղադրամասերի մաքուր ցանքերը։
Խոտախառնուրդում թիթեռնածաղկավորների արմատների վրա գտնվող պալարաբակտերիաների կենսագործունեության շնորհիվ հողում ազոտի քանակն ավելանում է, լավանում է հացազգի բույսերի սննդառությունը։ Սպիտակուցների պարունակությունը հացազգի խոտերի մեջ ավելանում է 8 - 12%-ով՝ մաքուր ցանքերի համեմատությամբ։ Խոտախառնուրդում հացազգի բույսերը թիթեռնածաղկավորներին պահպանում են պառկումից և հեշտացնում բերքահավաքի մեքենայացումը։ Խոտախառնուրդի խոտը ավելի շուտ է չորանում, քան թիթեռնածաղկավորներինը։ Խոտախառնուրդից հետո մշակվող կուլտուրաների բերքը 10 - 15%-ով ավելի բարձր է, քան մաքուր ցանքերից հետո մշակելու դեպքամ։ Բազմամյա խոտախառնուրդի բերքատվությունը բարձր և համաչափ է օգտագործման բոլոր տարիներին։ Թիթեռնածաղկավոր խոտաբույսերն առավելագույն բերք են տալիս օգտագործման 1-ին, 2-րդ տարիներին, իսկ հացազգիները՝ սկսած 2-րդ տարվանից։ խոտախառնուրդից ստացված կանաչ զանգվածը և խոտը պարունակում են ավելի շատ սննդանյութեր, բարձր է կերի որակը և մարսելիությունը։
Ալիպոճան

Ալիպոճան, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։
1909 թ.-ին ուներ 3 տուն հայ և 20 տուն քուրդ բնակիչ։
Բնակիչների հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մաշկովո (գյուղ, Միխայլովսկի շրջան)

Անվան այլ կիրառումների համար տե՛ս՝ Մաշկովո (այլ կիրառումներ)Մաշկովո (ռուս.՝ Машково), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրաչյա Շիրինյան

Շիրինյան Հրաչյա Համբարձումի (1886, Ալեքսանդրապոլ (այժմ Լենինական)-1959, Երևան), Հարավային Կովկասում խորհրդային ռեժիմի հաստատման աջակից։ ԽՄԿԿ անդամ (1917)։
1899 թվականին ընդունվել է Էջմիածնի Գևորգյան ճեմարանը, որտեղից հեռացվել է ուսանողական հեղափոխական ելույթներին մասնակցելու, կղերի դեմ ընդհատակյա թերթ հրատարակելու համար։ 1907 թվականին ավարտել է Երևանի թեմական դպրոցը և զորակոչվել բանակ։ Ծառայել է Կարսում, որտեղ շփվել է Պետերբուրգից զորակոչված զինվորների հետ։ 1908-1912 թվականներին որպես ուսուցիչ աշխատել է Ջաջուռի, Արթիկի և Արդվինի դպրոցներում, հեղափոխական քարոզչություն իրականացրել աշակերտության և աշխատավորության շրջանում։ 1913 թվականին մեկնել է Պետերբուրգ և սովորել գյուղատնտեսական ինստիտուտում։ Առաջին համաշխարհային պատերազմի ժամանակ ծառայել է Կովկասյան ռազմաճակատում։ Փետրվարյան հեղափոխությունից հետո ընտրվել է Էրզրումի ռազմաճակատային զինվորական պատգամավորների սովետի գործադիր կոմիտեի անդամ, քարոզչություն ծավալել զինվորների շրջանում։ Ռուսական զորքերի՝ Կովկասյան ռազմաճակատից հեռանալուց հետո տեղափոխվել է Թիֆլիս, սերտ կապեր հաստատել Ստեփան Շահումյանի հետ, մասնակցել Թիֆլիսի բոլշևիկյան կազմակերպության աշխատանքներին։ 1918 թվականի սկզբներին մասնակցություն է ունեցել «Հայաստանի կոմունիստական կուսակցության» ստեղծման աշխատանքներին։ Խոսափելով մենշևիկներից, մեկնել է Սուխում, այնուհետև Թելավ, որտեղ 1920 թվականին ձերբակալվել է։ «Բրիգադային զինվորական իրավաբանի» կոչումով տարիներ շարունակ եղել է ռազմական տրիբունալի նախագահ, Անդրկովկասյան ռազմական օկրուգի զինվորական տրիբունալի կոլեգիայի անդամ։
Պարգևատրվել է Լենինի և Կարմիր դրոշի շքանշաններով։
Մարգարիտ Հովսեփյան

Մարգարիտ Իվանի Հովսեփյան (հուլիսի 24, 1955(1955-07-24), Կրասնոդար, ՌԽՖՍՀ, ԽՍՀՄ), հայ երգչուհի (քնարակոլորատուրային սոպրանո), Երևանի պետական համալսարանի պրոֆեսոր։ 


== Կենսագրություն ==
Մարգարիտ Հովսեփյանը ծնվել է 1955 թվականի հուլիսի 24-ին Կրասնոդարում։ Ավարտել է Կրասնոդարի Ն. Ա. Ռիմսկի-Կորսակովի անվան երաժշտական ուսումնարանի դաշնամուրի (դասատու՝ Մ. Ռիբիցկայա), մեներգեցողության (1974, դասատու՝ Մ. Կոստանյան-Սահաթչյան), Դոնի Ռոստովի կոնսերվատորիայի մեներգեցողության (1980, Ա. Բելյաևայի դասարան) բաժինները, Երևանի պետական կոնսերվատորիայի ասպիրանտուրան (1993, ղեկ.՝ Ա. Սարաջևա)։ 
1977 թվականից եղել է Դոնի Ռոստովի, Կրասնոդարի ֆիլհարմոնիաների մեներգչուհի։ 1985 թվականին դարձել է Հայաստանի պետական երգչախմբի, ապա՝ Երևանի օպերայի և բալետի թատրոն մեներգչուհի. դերերգերից են՝ Ջիլդա (Ջ. Վերդիի «Ռիգոլետտո»), Շամախանի թագուհի (Ն. Ա. Ռիմսկի-Կորսակովի «Ոսկե աքաղաղ»), Ռոզինա (Ջ. Ռոսսինիի «Սևիլյան սափրիչ»), Ֆրասկիտա (Ժ. Բիզեի «Կարմեն») և այլն։ 
Հանդես է եկել մենահամերգներով. երգացանկում՝ Ա. Հարությունյանի, Լ. Չաուշյանի, Կ. Զաքարյանի, Վ. Բաբայանի, Է. Միրզոյանի, Գ. Չթչյանի, Մ. Պ. Մուսորգսկու, Ս. Մ. Սլոնիմսկու և ուրիշների երգաշարեր։
Ֆ. Պուլենկի «Մարդկային ձայն» և Ս. Ազնավուրյանի «Հույս» (նվիրված է Հովսեփյանին) մոնոօպերաների առաջին կատարողն է Հայաստանում։ Համերգներով շրջագայել է Ս. Պետերբուրգում, Մոսկվայում, Կրասնոդարում և այլուր։ 


== Մրցանակներ ==
2012 – Միջազգային Muzika klassica մրցանակաբաշխության Մեծ մրցանակ (Մոսկվա-Ռազա)։


== Երկեր ==
Հետք ամբողջ կյանքում, Երևան, 2005։
Խոսքի նշանակությունը երաժշտագեղարվեստական կերպարի ստեղծման մեջ (ուսում­նամեթոդական աշխատանքների ժողովածու, № 5), Երևան, 2008։
1068

1068 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1068 թվականն է, 
XI դարի 68-րդ տարին։


== Դեպքեր ==


== Ծնունդներ ==


== Մահեր ==
Վալգմա (գյուղ, Պաիդե շրջան)

Անվան այլ կիրառումների համար տե՛ս՝ ՎալգմաՎալգմա (էստ․՝ Valgma), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆրեդի Քարթեր

Ֆրեդերիկ Ջեյմս Քարթեր (անգլ.՝ Frederick James Carter, հունվարի 27, 1993(1993-01-27), Պլիմուտ, Դևոն, Անգլիա, Միացյալ Թագավորություն), անգլիացի դերասան և ռեժիսոր։ Նա մարմնավորում է Քազ Բրեքերի դերը Նեթֆլիքսի «Ստվեր և ոսկոր» ֆենտեզի սերիալում։ 2017-2019 թվականներին նկարահանվել է Նեթֆլիքսի «Ազատ կամք» սերիալում՝ կատարելով Փին Հոթորնի դերը։


== Վաղ կյանք և կրթություն ==
Քարթերը ծնվել է Պլիմուտում և մեծացել Սոմերսեթում։ Քանի որ նրա հայրը ծառայել է բանակում, նա անցկացրել է իր մանկության մի մասը տեղափոխվելով տեղից տեղ։ Նրա ավագ եղբայրը դերասան Թոմ Օսթինն է, նրանք ունեն նաև միջին եղբայր։ Երեքն էլ սովորել են Տոնտոնի թագավորական քոլեջում։ Այնուհետև Քարթերը շարունակել է դերասանական ուսուցումը Օքսֆորդի դրամայի դպրոցում, որն ավարտել է 2015 թվականին։


== Կարիերա ==
Դպրոցն ավարտելուց հետո Քարթերը Քինգսթոնում մասնակցել է ռեժիսոր Թրևոր Նանի «Վարդերի պատերազմներ» բեմադրությանը։ Քարթերը իր դեբյուտը էկրանին կատարել է 2017 թվականին DC Comics-ի «Հրաշք կին» ֆիլմում որպես զինվոր։ Նույն թվականին Քարթերը ստացել է իր առաջին գլխավոր դերը Նեթֆլիքսի «Ազատ կամք» սերիալում։ Այնուհետև Քարթերը 2018 թվականին նկարահանվել է «Վանքը» սարսափ ֆիլմում։
2019 թվականին Քարթերը գրել և նկարահանել է իր առաջին կարճամետրաժ № 89 ֆիլմը։ Նա նկարահանվել է Channel 5 հեռուստաալիքի «15 օր» մինի սերիալում՝ մարմնավորելով Թոմի դերը և Ջեյսոնի դերը ամերիկյան Pennyworth սերիալում։ 2019 թվականի հոկտեմբերին հայտարարվել է, որ Քարթերը 2021 թվականին կատարելու է Նեթֆլիքսի «Ստվեր և ոսկոր» սերիալի Քազ Բրեքերի դերը։


== Ծանոթագրություններ ==
Բեատրիս Գալինդո

Բեատրիս Գալինդո (անգլ.՝ Beatriz Galindo, ոչ վաղ քան 1464 և ոչ ուշ քան 1475, Սալամանկա, Կաստիլիա և Լեոն - նոյեմբերի 23, 1535, Մադրիդ, Կաստիլիա և Լեոն), իսպանացի լատինագետ, մանկավարժ, գրող, հումանիստ։ Եղել է Կաստիլիայի թագուհի Իզաբելլա I-ի և նրա երեխաների ուսուցիչը, իր ժամանակի առավել կրթված կանանցից մեկը։ Բեատրիս Գալինդոյի ծննդյան ամսաթվի հետ կապված անորոշություն կա. որոշ հեղինակներ այն համարում են 1464 կամ 1474 թվական։ Բեատրիս Գալինդոն նաև հայտնի է որպես «Լա Լատինա»։


== Կենսագրություն ==

Բեատրիս Գալինդոն ծնվել է սամորական ծագմամբ իդալգոական ընտանիքում, որը նախկինում եղել է հարուստ, սակայն Էնրիկե IV-ի մահից հետո ծագած քաղաքացիական պատերազմից հետո դարձել է կարիքավոր։
Ընտանիքի որոշմամբ քույրերից Բեատրիսը պետք է դառնար միանձնուհի, սակայն, քանի որ նա սիրում էր կարդալ, նրան թույլ տվեցին քերականություն ուսանել Սալամանկայի համալսարանի կախյալ հաստատություններից մեկում։ Քանի որ Բեատրիս Գալինդոն լավ էր տիրապետում լատիներենին, ակադեմիական կարիերա սկսեց, երբ դեռ տասներկու տարեկան չկար։ Ամենայն հավանականությամբ նա եղել է իսպանացի բանասեր, պատմաբան, ուսուցիչ, հումանիստ Անտոնիո դե Նեբրիխայի ուսանողը։
«Նա Լատինա» մականունը ստացել է լատիներեն հմտությունների համար և նշանակվել է Կաստիլիայի թագուհի Իզաբելլա I-ի և նրա երեխաների ուսուցիչ։ Նա դասավանդել է Հենրի VIII-ի ապագա կնոջը՝ Եկատերինա Արագոնացուն և Ֆիլիպ I -ի ապագա կնոջը՝ Խուանա I-ին, որը հետագայում հայտնի դարձավ որպես Խուանա Մոլագա։
Գրել է լատիներեն, հորինել բանաստեղծություններ և մեկնաբանություններ Արիստոտելի մասին։
In December 1491 թվականի դեկտեմբերին ամուսանցել է Ֆրնասիսկո Ռամիրես Մադրիդցու հետ և ունեցել են հինգ երեխա։ Բերատրիսն եղել է առաջին կանանցից, որոնք ակտիվ գործունեություն են ծավալել վերածննդի ժամանակ։ Սովորություն է ունեցել կրելու միանձնուհու կամ մայրապետի հագուստ։ 1506 թվականին Մադրիդում հիմնել է Սուրբ Խաչ հիվանդանոցը (Santa Cruz de Madrid), որը դեռևս գոյություն ունի։


== Հիշատակ ==
Մադրիդի այն թաղամասը, որտեղ Բեատրիսը մի ժամանակ ապրել է կոչվում է նրա մականունով՝ Լա Լատինա թաղամաս։ Բեատրիսի պատվին հուշարձաններ են կանգնեցվել Սալամանկայում և Մադրիդում։ Մադրիդի Գոյա փողոցի 10 հասցեում է գտնվում Բեատրիս Գալինդոյի անվան դպրոցը։ Սալամանկայի նախակրթարանը և տարրական դպրոցը նույնպես կոչվում են նրա անունով։


== Ծանոթագրություններ ==


== Արտաքին հղումներ ==
The Biographical Dictionary of Women in Science By Marilyn Bailey Ogilvie, and Joy Dorothy Harvey, Taylor & Francis  2000. 978-0-415-92039-1
The Hidden Giants  Women in Science by starlady. Accessed July 2008
Women's History Archived 2008-04-03 at the Wayback Machine. by  Jone Johnson Lewis at About.com. Accessed July 2008
Beatriz Galindo-Breve Reseña Biográfica De La Titular Del Centro Archived 2008-06-16 at the Wayback Machine. Spanish Ministry of Education, In Spanish Google translation Accessed July 2008
Arteaga, Almudena de (2007), Beatriz Galindo, The Queens Latin teacher, Algaba editions. 978-84-96107-89-2.
Գիագինսկայայի շրջան

Գիագինսկայայի շրջան (ռուս.՝ Гиагинский район, ադըղե.՝ Джэджэ район), մունիցիպալ շրջան Ռուսաստանի Դաշնության Ադըղեայի Հանրապետությունում։
Ստեղծվել է 1934 թվականին։ Վարչական կենտրոնը՝ Գիագինսկայա։


== Աշխարհագրություն ==
Շրջանի տարածքի մակերեսը կազմում է 790 կմ²։


== Բնակչություն ==
2019 թվականի տվյալներով Գիագինսկայայի շրջանում բնակվում է 31 572 մարդ։ Բնակչության խտությունը կազմում է 39.63 մարդ/կմ²։


== Մունիցիպալ կառուցվածք ==
Գիագինսկայայի շրջանն ընդգրկում է 5 գյուղական համայնք՝ կազմված 30 բնակավայրերից.

Այրյումի գյուղական համայնք, 6 բնակավայր, կենտրոնը՝ ավան Նովի
Գիագինսկայայի գյուղական համայնք, 4 բնակավայր, կենտրոնը՝ ստանիցա Գիագինսկայա
Դոնդուկովսկայայի գյուղական համայնք, 4 բնակավայր, կենտրոնը՝ ստանիցա Դոնդուկովսկայա
Կելերմեսկայայի գյուղական համայնք, 3 բնակավայր, կենտրոնը՝ ստանիցա Կելերմեսկայա
Սերգիևսկոեի գյուղական համայնք, 13 բնակավայր, կենտրոնը՝ գյուղ Սերգիևսկոե


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Զարուբինկա (այլ կիրառումներ)

Զարուբինկա, կարող է վերաբերել՝

Զարուբինկա - գյուղ, Ուկրաինայի Ժիտոմիրի մարզի Կորոստենի շրջանում
Զարուբինկա - գյուղ, Ուկրաինայի Խարկովի մարզի Վելիկոբուրլուկիի շրջանում
Գրիբի (խումբ)

Գրիբի (ուկրաիներեն՝ Грибы), ուկրաինական երգչախումբ, որը հիմնադրվել է 2016 թվականին, Կիևում։ Այս խմբի կազմի մեջ են մտնում Յուրի Բորդաշը, 4atty aka Tilla-ը, Симптом НЖН-ը։


== Պատմություն ==
2016 թվականին  Kruzheva Music-ի գլխավորը,Quest Pistols խմբի գլխավորը՝ Յուրի Բորդաշը Կիևում հիմնադրեց «Грибы» պրոեկտը :2016 թվականի ապրիլի 8-ի խումբը YouTube ներմուծեց իր առաջին երգը՝ «Интро»-ն, որն մեկ ամսից քիչ ժամանակահատվածում ստացավ ավելի քան միլիոն դիտում։ Հենց այս նույն պատմությունը տեղի ունեցավ նաև երկրորդ երգի հետ, որը դուրս եկավ 2016 թվականի սեպտեմբերի11-ի և անվանվեց «Копы»:
2016 թվականի հոկտեմբերի 11-ին խումը հրապարակեցի իր երրորդ երգը՝ «Велик» անվանմամբ, ինչպես նաև այն հեռարձակեց իր առաջին հավաքածուն, որը կոչվում էր «Дом На Колёсах ч.1»: 2016 թվականի նոյեմբերի վերջին և դեկտեմբերի սկզբին խումը համերգներով շրջագայեց Չինաստանի,Ճապոնիայի և Արգենտինայի քաղաքներով։
2017 թվականի մարտի 10-ին դուրս եկավ այս խմբի արդեն չորրորդ երգը և անվանվեց «Тает лёд»: Այս տեսանյութը միանգամից դարձավ YouTube-ի ամենաշատ դիտված տեսանյութերից մեկը և մի քանի շաբաթում հավաքեց ավելի քան 20 միլիոն դիտում։ Այս տեսանյութի հայտնիության շնորհիվ այն այժմ ունի բազմաթիվ նմանակումներ ։ Ինչպես նաև հայտնիության շնորհիվ այն չէր կարող ուշադրության կենտրոնում չլինել «Вечерний Ургант» ծրագրի համար։


== Կազմ ==
Յուրի Բորդաշ
«4atty aka Tilla»
«Симптом (НЖН)»


== Սկավարակների թողարկում ==


=== Ստուդիական ալբոմներ ===
«Дом на колёсах ч. 1» (2016)
«Дом на колёсах ч. 2» (դեռ թողարկված չէ)


=== Առանձին ===
«Intro»
«Копы»
«Тает лёд»


== Տեսանյութերի հեռարձակում ==
«Интро» (2016)
«Копы» (2016)
«Велик» (2016)
«Тает лёд» (2017)


== Ծանոթագրություններ ==
Ռադգոսպնոե (գյուղ, Կուլնիչովսկի գյուղական խորհուրդ)

Անվան այլ կիրառումների համար տե՛ս՝ ՌադգոսպնոեՌադգոսպնոե (ուկրաիներեն՝ Радгоспне), ավան Ուկրաինայի Խարկովի մարզի Խարկովի շրջանում։ Հիմնադրվել է 1949 թվականին։
2001 թվականի տվյալներով Ռադգոսպնոե ավանում բնակվում էր 1 110 մարդ։ Բնակավայրը զբաղեցնում է 0,24 կմ² տարածք։ Բնակչության խտությունը կազմում էր 4625 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջոել Մաքհեյլ

Ջոել Էդվարդ Մաքհեյլ (անգլ.՝ Joel Edward McHale, նոյեմբերի 20, 1971(1971-11-20), Հռոմ, Իտալիա), ամերիկացի դերասան, կատակերգու, սցենարիստ և հեռուստահաղորդավար։ Առավել հայտնի է «Համայնք» հեռուստասերիալում Ջեֆ Ուինգերսի դերով։


== Վաղ կյանք ==
Մայքհեյլը երեք եղբայրներից միջնեկն է, ծնվել է 1971 թվականի նոյեմբերի 20-ին Հռոմում։ Նրա մայրը՝ Լորին, Վանկուվերից է (Բրիտանական Կոլումբիա, Կանադա), իսկ հայրը՝ Ջեքը, Չիկագոյից։ Մայքհեյլը և նրա եղբայրները ծնվել են Հռոմում, քանի որ նրանց հայրը աշխատել է Լայոլի Չիկագոյի համալսարանի հռոմեական կոմպուսում։ Նա մեծացել է Սիեթլում (Վաշինգտոն ԿՇ), նաև մինչև Սիեթլ վերադառնալը երկու տարի ապրել է Հադոնֆիլում (Նյու Ջերսի)։ Ավարտել է Մերսեր Այլենդի (անգլ.՝ Mercer Island High School) դպրոցը։ Նաև այցելել է Հյուսիսարևմուտքի երիտասարդական թատրոն (անգլ.՝ Youth Theatre Northwest)։
1995 թվականին Վաշինգտոնի համալսարանում Մաքհեյլը պատմության բնագավառում բակալավրի աստիճան է ստացել։ Համալսարանում ուսանելու տարիներին «երեք սարսափելի ամիսների ընթացքում» պատկանել է «Theta Chi» եղբայրությանը։
Նրան ընդունել են ակադեմիական թիավարության հավաքական, բայց հետագայում մտել է ամերիկյան ֆուտբոլի թիմի մեջ, որտեղ խաղացել է երկու տարի։ Մաքհեյլը Վաշինգտոնի համալսարանում դերասանների վերապատրաստման մասնագիտական ծրագրով ստացել է կերպարվեստի մագիստրոսի աստիճան։


== Կարիերա ==
Կերպարվեստի մագիստրոսի աստիճան ստանալուց հետո տեղափոխվել է Լոս Անջելես, որտեղ ստացել է ոչ մեծ դերեր («Որսորդ», «Ուիլ և Հրեյս», «C.S.I․ Մայամի»)։ Այդ ընթացքում բանկի մենեջերի ոչ մեծ դերով հասցրել է նկարահանվել «Սարդ-մարդ 2» ֆիլմում։ Ապա  մի քանի էպիզոդիկ դերեր է խաղացել «Դագտաունի արքաները», «Մինիի մոտ դա առաջին անգամ էր», «Սոխի լուրեր» ֆիլմերում։ 2008 թվականին Մաքհեյլը  «Որսաշրջան 2» անիմացիոն ֆիլմում հնչյունավորել է Էլիոթ եղջերուին։ Հետո դերասանը ստացել է մի քանի գլխավոր դերեր Սթիվեն Սոդերբերգի «Ինֆորմատոր» և Ռոբերտ Ռոդրիգեսի «Լրտեսների երեխաները 4D» ֆիլմերում։ Մայքհեյլին առավել ժովովրդականություն է բերել «Համայնք» կատակերգական հեռուստասերիալում խաղացած գլխավոր դերը։ Ջեֆը, որը եսամոլ և մեծամիտ փաստաբան է և աշխատում է առանց արտոնագրի, եկել է պետական քոլեջ դիպլոմ ստանալու, դարձել է սերիալի լավագույն կերպարներից մեկը։ Նաև VGX 2012 հաղորդավարներից էր։2016-2017 թվականներին Մայքհեյլը Ջոն Գորդոնի գլխավոր դերն է խաղացել «Չորս պատերի մեջ» սերիալում․ արկածախնդիր ճանապարհորդ-լրագրող, որը հարկադրված է հարմարվել ժամանակներին, երբ դառնում է ամսագրի թվային բաժնի «երկուհազարավորների» խմբի ղեկավար։
2017 թվականի Մելիսա Մաքքարթիի, Մայեյ Ռուդոլֆի և Էլիզաբեթ Բենքսի հետ նկարահանվել է «Խաղալիքներ մեծերի համար» կատակերգությունում։ Ջոելը խաղում է ՀԴԲ խիստ գործակալ, որը հետաքննում է Լոս Անջելեսում տեղի ունեցող առեղծվածային սպանությունների շարքը։


== Անձնական կյանք ==
1996 թվականի հունիսի 20-ից ամուսնացած է Սառա Ուիլիամսի հետ։ Զույգը ունի երկու երեխա՝ որդիներ Էդվարդ Ռոյը և Այզեք Հեյդերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջոել Մաքհեյլ (անգլ.) Internet Movie Database կայքում
Джоэл Макхейл Թվիթթերում
Պահմտոցի (նկար, Գոյա)

Անվան այլ կիրառումների համար տե՛ս՝ Պահմտոցի (այլ կիրառումներ)Պահմտոցի (իսպ.՝ La gallina ciega), ռոկոկո ոճով կատարված 1789 թվականի շպալեր ստվարաթղթի վրա, իսպանացի նկարիչ Ֆրանցիսկո Գոյայի կողմից նկարված աշխատանք գոբելենի համար, որ նախատեսված էր Էլ Պարդո թագավորական պալատի համար։ Նկարում պատկերված են երիտասարդներ ովքեր խաղում են հայտնի «la gallina ciega» (պահմտոցի) խաղը, որտեղ մի խաղացողը շրջանիկ կենտրոնում կապած աքերով փորձում է երկար գդալի միջոցով դիպչել շրջանում պարող որևէ մեկին։
Խաղացող կերպարները, դատելով նրանց վառ և հարուստ հագուստներից, պատկանում են հասարակության բարձր խավին։


== Գրականություն ==
Bozal, Valeriano. Francisco Goya, vida y obra., Madrid, Tf, 2005. 64. ISBN 978-84-96209-39-8.


== Արտաքին հղումներ ==
Պահմտոցի նկարը Պրադո թանգարանի կայքում
Իյո Արակի

Իյո Արակի (1877 - 1969), հայտնի է նաև Իյո Արակի Սան և Իյո Արակի Կուբո, ճապոնացի բուժքույր և բուժքույրերի տեսուչ։ 1903 թվականից Տոկիոյի Սուրբ Լուկեի միջազգային հիվանդանոցի բուժքույրերի տեսուչն էր և բուժքույրերի վերապատրաստման դպրոցի ղեկավարը։


== Վաղ կյանք ==
Արակին հաճախել է Տոկիոյի Սուրբ Մարգարեթի դպրոցը և որպես բուժքույր վերապատրաստվել է Ճապոնիայում։ 1900 թվականին բժիշկ Ռուդոլֆ Թեյսլերի կողմից ուղարկվել է ԱՄՆ՝ Վիրջինիա նահանգի Ռիչմոնդ քաղաքի Օլդ Դոմինիոն և Մերիլենդ նահանգի Բալթիմոր քաղաքի Ջոնս Հոփքինսի հիվանդանոցներում բուժքույրական կրթություն ստանալու համար։


== Կարիերա ==
Արակին Կոբեի հիվանդանոցներից մեկի աշխատակազմի երիտասարդ կանանցից մեկն էր։ 1903 թվականից եղել է Տոկիոյի Սուրբ Լուկեի միջազգային հիվանդանոցի բուժքույրերի տեսուչ և բուժքույրերի վերապատրաստման դպրոցի ղեկավար՝ օգտագործելով ուսումնական պլան, որը հիմնված է իր ուսումնասիրած ամերիկյան ծրագրերի վրա։ 1908 թվականին Ճապոնիայում Տուբերկուլոզի վեցերորդ միջազգային կոնգրեսին ներկայացրել է տուբերկուլոզի մասին զեկույց։
1918-1919 թվականներին Արակին ղեկավարում էր ճապոնական բուժքույրերի մի բաժինը՝ աշխատելով Ռուսական կղզու ամերիկյան Կարմիր խաչի հիվանդանոցում։ 1920 թվականին հրաժարվել է Սուրբ Լուկեի հիվանդանոցում ուսուցչական պարտականություններից, սակայն մնացել է որպես բուժքույրերի տեսուչ։ Մեծ դեր է ունեցել 1923 թվականին Կանտոյի մեծ երկրաշարժից հետո վիրավորներին տարհանելու և օգնություն ցուցաբերելու գործում, երբ այրվել էր հիվանդանոցը։ 1927-1928 թվականներին ամերիկյան հիվանդանոցներն ուսումնասիրելու համար Ռոքֆելլերի հիմնադրամի կրթաթոշակով կրկին ուղևորվել է ԱՄՆ։
1927 թվականին The New York Times-ը նշել է. «Միսս Արակին իր հայրենիքում ազգային հերոսի նման է»։


== Անձնական կյանք ==
1935 թվականին Արակին ամուսնացել է Ռուդոլֆ Թուսլերի օգնականի՝ Սուրբ Լուկեի հիվանդանոցի տնօրեն բժիշկ Տոկուտարո Կուբոյի հետ։ Բժիշկ Կուբոն մահացել է 1941 թվականին, իսկ նա՝ 1969 թվականին 92 տարեկան հասակում :


== Ծանոթագրություններ ==
Օլգա Նևսկայա

Օլգա Նևսկայա (լեհ.՝ Olga Niewska, մայիսի 28, 1898(1898-05-28), Խարկով, Ռուսական կայսրություն - մայիսի 25, 1943(1943-05-25), Վարշավա, Գեներալ-նահանգապետություն, Նացիստական Գերմանիա), լեհ քանդակագործ։


== Կենսագրություն ==
Ծնվել է հայտնի խարկովյան ճարտարապետ Յան Նևսկու ընտանիքում։ Մանկուց դրսևորել է քանդակագործական տաղանդ։ Ռեալական դպրոցն ավարտելուց հետո սովորել է Կիևի նկարչական դպրոցում։ Այնուհետև 1918 թվականին մեկնել է Կրակով, որտեղ ընդունվել է Կրակովի գեղարվեստի ակադեմիա։ Եղել է պրոֆեսոր Կոնստանտի Լյաշչկայի աշակերտը։ Երկու տարի անց նա անհատական ցուցահանդես է կազմակերպել Կրակովի արվեստների պալատում։ Միևնույն ժամանակ տեղի թանգարանը գնել է նրա աշխատանքները։
Ամուսնացել է կաթոլիկական ծեսով, բայց որոշ ժամանակ անց որոշել է ամուսնալուծվել և դրա համար գնացել է Վատիկան, ընդունելության է արժանացել Հռոմի պապից և հասել իր նպատակին։ 1923 թվականին Կրակովից տեղափոխվել է Վարշավա։
Մայրաքաղաքում Օլգա Նևսկայան շուտով դարձել է հայտնի քանդակագործ։ Քանդակագործական դիմանկարների և կիսանդրիների պատվերներ է ստացել լեհ բարձրաստիճան պաշտոնյաներից, քաղաքական գործիչներից, արվեստագետներից։ Նրա քանդակների համար կեցված են ընդունել պետության ղեկավար Յուզեֆ Պիլսուդսկին և Լեհաստանի նախագահ Իգնասի Մոսցիցկին։
1926-1928 թթ. ապրել է Փարիզում, որտեղ սովորել է Բուրդելի արհեստանոցում։ 1928 թվականին Վարշավայի պրոֆեսիոնալ լեհ նկարիչների և պլաստմասսաների միության սրահում կայացած ամենամյա ցուցահանդեսում նրա քանդակը ստացել է «1928 թվականի մայրաքաղաք Վարշավայի մրցանակը»։
Օլգա Նևսկայան եղել է IX արվեստի մրցույթի մասնակից 1928 թվականի Ամստերդամի ամառային օլիմպիական խաղերում և 1936 թվականին Բեռլինում կայացած ամառային օլիմպիական խաղերի Արվեստի XI մրցույթում։ 1937 թվականին Փարիզում արվեստի և տեխնիկայի ցուցահանդեսում արժանացել է ոսկե մեդալի։
1930-ականները Նևսկայայի համար դարձել են ստեղծագործական գործունեության կարևոր շրջան։ Բացի մոնումենտալ քանդակագործական դիմանկարներից, նա նաև աշխատել է մարզիկների քանդակների և մեդալային արվեստի վրա։ Պատերազմից կարճ ժամանակ առաջ նա ստեղծել է իր ամենահայտնի գործերից մեկը՝ լեհ հայտնի դերասան և գրող Ստեֆան Յարաչի (1883-1945) դիմաքանդակը։
1936 թվականին կրկին ամուսնացել է ռազմական դիվանագետ Վ. Շչեկովսկու հետ։
1939 թվականի սեպտեմբերին Վարշավայի վրա գերմանական առաջին օդային հարձակման ժամանակ նրա արհեստանոցն այրվել է։
1943 թվականին Օլգա Նևսկայան ծանր հիվանդացել և մահացել է նույն թվականի մայիսի 25-ին։


== Պատկերասրահ ==

		
		


== Ծանոթագրություններ ==


== Աղբյուրներ ==
Olga Niewska(լեհ.)
Գրեխովկա (գյուղ, Դուվանսկի շրջան)

Գրեխովկա (ռուս.՝ Греховка, բաշկիրերեն՝ Греховка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3441)

Ժողովածու (3441), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3441 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 14.8X10 չափս։ Ձեռագիրը կազմված է 24 թերթից։ Գրված է միասյուն նոտրգրով և բոլորգրով։ Կազմը` լուսանցազարդ։ Հիշատակարան հետագայի՝ 18բ (1730 թվական)։


== Բովանդակություն ==
Յովհ․ Որոտնեցւոյ Հաւաքեալ ի բանից իմաստասիրաց։
Ան․ Շիրակացւոյ Յաղագս կշռոյ, կշռոց և կշռորդաց։
Յաղագս  չափուց։


== Ծանոթագրություններ ==
Հայսմավուրք (4681)

Հայսմավուրք (4681), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4681 թվի տակ։ Ձեռագիրը գրվել է 1596 թվականին Խաչատուր Խիզանցի և Ղազար Վրաստանցի գրիչի կողմից  Վանում։ Ծաղկողներ՝ Խաչատուր Խիզանցի, Ղազար Վրաստանցի։ Ստացողը եղել է Խոջա Ատոմն։ Գրված է թղթի վրա, որը ունի  40X28 չափս։ Ձեռագիրը կազմված է 528 թերթից։ Գրված է երկսյուն, բոլորգրով։ Ունի  տերունական 2, կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 7բ, 343ա, 527ա, հետագայի՝ 6բ, 336ա և այլուր (17-րդ դար)։


== Ծանոթագրություններ ==
Լյուք Արամ Բաղդասարյան

Լյուք Արամ Բաղդասարյան (1967, Ժնև, Շվեյցարիա), հայազգի երաժիշտ, դաշնակահար, դիրիժոր։


== Կենսագրություն ==
Լյուք Բաղդասարյանը ծնվել է 1967 թվականին, Ժնև քաղաքում։ 1988 թվականին ավարտել է Ժնևի կոնսերվատորիայի դաշնամուրի, իսկ 1991 թվականին՝ դիրիժորության բաժինները, կատարելագործվել Վիեննայում, Ֆլորենցիայում, Միլանում։ 1987 թվականից մասնակցել է մի շարք մրցույթների, դարձել է դափնեկիր։ Նվագել դաշնամուրային եռյակում, կամերային նվագախմբում և այլ անսամբլներում։ 
Լյուք Բաղդասարյանը համերգներով շրջագայել է Եվրոպայի երկրներում, Կանադայում, Արգենտինայում։ Շվեյցարիայից, Իտալիայից, Իսպանիայից, Ֆրանսիայից, Ավստրիայից նշանավոր երաժիշտներ ելույթ են ունեցել նրա նվագախմբի հետ։ Որպես դիրիժոր 1996 թվականին 2 անգամ հանդես է եղել է Երևանում (երկացանկում՝ Լյուդվիգ վան Բեթհովենի 4-րդ սիմֆոնիան, դաշնամուրի 2-րդ կոնցերտը, Վոլֆգանգ Ամադեուս Մոցարտի «Կախարդական սրինգ» օպերայի նախերգանքը, Մաքս Բրուխի ջութակի կոնցերտը, Ռոբերտ Շումանի 1-ին սիմֆոնիան, Վարդան Աճեմյանի «Տոնական նախերգանքը»)։ 2002 և 2012 թվականներին ելույթ է ունեցել Հայաստանի ֆիլհարմոնիկ նվագախմբի հետ։ 
Արժանացել է Գրեհեմի (2002), Վիեննայի (2005) դիրիժորների մրցույթների դափնեկրի կոչմանը։ Եղել է Շվեյցարիայի խմբավարների միջազգային մրցույթի հաղթող։


== Ծանոթագրություններ ==


== Արտաքին հղումներ ==
Լյուք Բաղդասարյան. Եվրոպացիները Կոմիտասի արվեստին ծանոթ չեն, բայց լսելուն պես անմիջապես հուզվում են
«Հայահավաք»․ շվեյցարահայ դիրիժոր Լյուկ Բաղդասարյանը կղեկավարի Կամերային նվագախումբը
Դեզամինացում

Դեզամինացում (դեզամինացումն ամիններ), ապամինացում, օրգանական միացությունից ամինախմբի (
  
    
      
        N
        
          H
          
            2
          
        
      
    
    {\displaystyle NH_{2}}
  ) պոկում։ Դեզամինացման դեպքում ամինախումբը փոխարինվում է այլ խմբերով (օրինակ, 
  
    
      
        H
        ,
        O
        H
        ,
        O
        R
      
    
    {\displaystyle H,OH,OR}
  , հալոգեն) կամ առաջանում է կրկնակի կապ։ Առաջնային ամինների դեզամինացում տեղի է ունենում ազոտային թթվի (
  
    
      
        H
        N
        
          O
          
            2
          
        
      
    
    {\displaystyle HNO_{2}}
  ) ազդեցությամբ, այս դեպքում ալիֆատիկ շարքի առաջնային ամիններից առաջանում են սպիրտներ և օլեֆիններ։ Ցիկլավոր ալիֆատիկ ամինների դեզամինացումն ուղեկցվում է օղակի մեծացմամբ կամ փոքրացմամբ։ Արոմատիկ ամիններն ազոտային թթվի ազդեցությամբ (հանքային խիտ թթուների ներկայությամբ) տալիս են դիազոնիումի աղեր։ Որոշ ֆերմենտներ և բակտերիաներ դեզամինացնում են ամինաթթուները՝ անջատելով ամոնիակ։ Դեզամինացումն կարևոր դեր է խաղում կենդանիների, բույսերի և միկրոօրգանիզմների կենսագործունեության պրոցեսներում։
Տյոգրա

Տյոգրա  (ռուս.՝ Тёгра), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եմցա գետի ափին՝105 կմ հեռավորության վրա։ Գետի երկարությունը 114 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000033928
Հիդրոլոգիական ուսումնասիրությունների կոդը - 103003392
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերխիո Էսկուդերո

Սերխիո Էսկուդերո (իսպ.՝ Sergio Escudero Palomo, սեպտեմբերի 2, 1989(1989-09-02), Վալյադոլիդ, Իսպանիա), իսպանացի ֆուտբոլիստ, պաշտպան։ Հանդես է գալիս իսպանական «Սևիլյայի» կազմում։


== Կարիերա ==
Իսպանիայի առաջնության երկրորդ դիվիզիոնում իր դեբյուտը Սերխիոն կատարել է 2008 թվականին «Ռեալ Մուրսիայի» կազմում՝ «Սալամանկայի» դեմ խաղում (2:2)։
2010 թվականին 2.5 միլիոն եվրոյի դիմաց Սերխիոն տեղափոխվել է գերմանական «Շալկե 04»։ Նա թիմի հետ կնքել է 4-ամյա պայմանագիր։ Թիմի կազմում իր դեբյուտը կատարել է 2010 թվականի սեպտեմբերի 2-ին՝ Չեմպիոնների լիգայի շրջանակներում կայացած «Ապոելի» դեմ խաղում։
2013 թվականի հունվարի 25-ին Սերխիոն վարձավճարով տեղափոխվել է իսպանական «Խետաֆե»։
2013 թվականի հուլիսի 11-ին «Խետաֆեն» 500 հազար եվրոյով գնել է ֆուտբոլիստի ամբողջական տրանսֆերը։ Իսպանացին թիմի հետ կնքել է 5-ամյա պայմանագիր։
2015 թվականի հուլիսի 3-ին Էսկուդերոն պայմանագիր է կնքել «Սևիլյա» հետ։


== Ձեռքբերումներ ==
 «Շալկե 04»Գերմանիայի գավաթակիր - 2010-2011
Գերմանիայի սուպերգավաթակիր - 2011


== Ծանոթագրություններ ==


== Արտաքին հղումներ ==
Պրոֆիլը bdfutbol.com կայքում
Պրոֆիլը fussballdaten.de կայքում
Վերովկա (ավան, Վոլչանսկի շրջան)

Անվան այլ կիրառումների համար տե՛ս՝ ՎերովկաՎերովկա (ուկրաիներեն՝ Вірівка), ավան Ուկրաինայի Խարկովի մարզի Վոլչանսկի շրջանում։ Հիմնադրվել է 1690 թվականին։
2001 թվականի տվյալներով Վերովկա ավանում բնակվում էր 72 մարդ։ Բնակավայրը զբաղեցնում է 0,319 կմ² տարածք։ Բնակչության խտությունը կազմում էր 225,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բաբազյան

Բաբազյան, հայկական ազգանուն։


== Ազգանունը կրողներ ==
Գարեգին Հովհաննեսի Բաբազյան (1833-1908), թարգմանիչ։
Նորա Բաբազյան (Էքսերճյան) (1956), թատրոնի և կինոյի հայազգի դերասանուհի, ռեժիսոր։


== Տես նաև ==
Բաբասյան


== Ծանոթագրություններ ==
Գարևինա

Գարևինա (սերբ.՝ Гаревина), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 421 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
(4498) Շինկոյամա

(4498) Շինկոյամա (անգլ.՝ Shinkoyama), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 5-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,000766 ա. մ., առավելագույնը մոտենում է 2,64 ա. մ. հեռավորության վրա և հեռանում 3,3616 ա. մ.։ Արեգակի շուրջ մեկ ամբողջական պտույտ է կատարում 1898,66 երկրային օրվա ընթացքում, իր ուղեծրով շարժվելով միջինում 0,189608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4498) Շինկոյամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զրոյի թեորեմը (ֆիլմ)

«Զրոյի թեորեմը» (անգլ.՝ The Zero Theorem), Գիլլիաամ Տերրիի ֆանտաստիկ ֆիլմը, սցենարիստ Փետ Ռեշին։ Ներառված է Վենետիկի 70-րդ կինոփառատոնի հիմանական մրցույթում, որտեղ ցուցադրվել է 2013 թվականի սեպտեմբերի 2-ին։ Ռուսաստանում ֆիլմի պրեմիերան կայացել է 2014 թվականի հունվարի 2-ին։ 2014 թվականի հունիսի 14-ին Տերրին անձամբ գնացել է Մոսկվա, որպեսզի ֆիլմը ներկայացնի Luxury Village-ի հանդիսատեսին։


== Սյուժե ==
Համակարգչային գիտակ Քոհեն Լետը սպասում է աստվածային հեռախոսազանգի, որն իրեն պետք է հայտնի իր կյանքի նպատակը, և թե որն է  իր յուրահատուկ նշանակությունը։ Որպեսզի զանգը բաց չթողնի` Քոհենը ղեկավարությանը խնդրում է տանն աշխատել։ Քոհենն ապրում է մի կիսաքանդ տաճարում։ Ղեկավարությունը Քոհենին տալիս է ապշեցուցիչ դժվար առաջադրանք` «Զրոյի թեորեմը», որի լուծման ժամանակ խելագարվել էին շատ գիտնականներ։ Լուծումն այնքան բարդ է դառնում, որ Լետը կորցնում է համբերությունը և թողնում աշխատանքը։ Գիտնականին ոգեշնչելու համար` ղեկավարությունը Քոհենի մոտ է ուղարկում վարձված պարուհի Բեյնսլիին։ Աղջիկը Քոհենին գրավում է վիրտուալ աշխարհներով, որն էլ իր հերթին նվազեցնում է նրա աշխատունակությունը։ Դրա համար ղեկավարությունը ուղարկում է նաև Բոբին, որպեսզի կառավարի և բարելավի աշխատանքի ընթացքը։ Բոբը առավելագույն չափով անկեղծ է Քոհենի հետ, նա պատմում է, որ Բեյնսլին հոգեբան է և ով էլ լինի, վարձված է Մենկոմի գլխավորությամբ` թեորեմի լուծման արդյունքին հասնելու համար։ Հենց այդ թեորեմը, ինչպես պարզվում է, պետք է ապացուցի, որ այն ինչ կենդանի է, առաջացել է անհեթեթ սխալի պատճառով։ Պարզվում է, որ Քոհենը, սպասելով Աստծո զանգին, ամբողջ ժամանակը անց է կացնում աշխատելով այն փաստերի վրա, որ Աստված գոյություն չունի։ Քոհենը, ամբողջությամբ ուժասպառ լինելով, միանում է համաշխարհային սերվերին` Բեյնսլիի նվիրած վիրտուալ կոստյումի շնորհիվ։ Տվյալների արխիվի հետ կապվելով` այնտեղ հանդիպում է իր ղեկավարությանը։ Այնտեղ նա հասկանում է, որ ամբողջ կյանքում ցանկանալով իմանալ իր նշանակությունը, նա` Քոհեն Լետը, եղել է փակված և ոչինչ չի ձեռնարկել։ Իսկ Զրոյի թեորեմը ընդհանրապես հնարավոր չէ ապացուցել։ Այնուամենայնիվ` նոր տիեզերաբանության շրջանակներում փորձ է կատարվել լուծել այդ թեորեմը։


== Դերերում ==


== Ստեղծում ==
Ֆիլմի սցենարը գրել է Փետ Ռեշինը։
Ֆիլմի ստեղծումը սկսվել է 2009 թվականի մայիսին, սակայն 2009 թվականի հուլիսին Գիլլիամը հրաժարվել է նկարահանումներից, հայտարարելով, որ «Դոկտոր Փարնասոսի երևակայությունը» և «Այն մարդը, ով սպանեց Դոն Կիխոտին» ֆիլմերի աշխատանքները ավելի շատ ժամանակ պահանջեցին, քան ինքը նախատեսել էր։
Ապա հայտնի դարձավ, որ ֆիլմը, այնուամենայնիվ, կնկարահանվի և գլխավոր դերում հանդես կգա Քրիստոֆ Վալցը։ Հենց ինքը` ռեժիսորը, այդ մասին գրառում էր կատարել իր ֆեյսբուքյան էջում։
Ֆիլմի աշխատաքների նախապատրաստումը սկսվել է Ռումինիայում։ Գիլլիամը մտադիր էր նկարահանումները սկսել 2012 թվականի նոյեմբերի 22-ին։ Վալցը նաև հանդես է եկել որպես նախագծի պրոդյուսեր։
Ֆիլմում գլխավոր դերը կարող էր դերակատարել Բիլի Բոբ Տորնտոնը։


== Այլ փաստեր ==
Մինչև ֆիլմի ցուցադրումը, այն համեմատվել է «Բրազիլիա» ֆիլմի հետ.
Գլխավոր հերոսի անունը` Qohen Leth, բառախաղ է  Qoheleth-ից (եբրայերեն ժողովողի անվանում) և քոհեն (հրեական քահանա)։
Ֆիլմում ներկայացված են մի քանի պարոդիական պաշտամունքներ, ինչպիսիք են օրինակ «Բեթմեն-ներվողի եկեղեցին» և «Խելամիտ դիզայնի եկեղեցին»


== Ծանոթագրություններ ==
Ստեֆանի Նիզնիկ

Ստեֆանի Լին Նիզնիկ (անգլ.՝ Stephanie Lynne Niznik, մայիսի 20, 1967(1967-05-20), Bangor, Մեն, ԱՄՆ - հունիսի 23, 2019(2019-06-23), Էնսինո, Լոս Անջելես, Կալիֆոռնիա, ԱՄՆ), ամերիկացի դերասանուհի։


== Կենսագրություն և կարիերա ==
Ստեֆանի Լին Նիզնիկը ծնվել է 1967 թվականի մայիսի 20-ին ԱՄՆ-ի Մեն նահանգի Բանգոր քաղաքում։ Եղել է ընտանիքի ավագ երեխան և ունեցել է կրտսեր եղբայր՝ Դևիդը։ Եղել է գերազանցիկ և փոխանակմամբ ուսանողուհի, Ազգային արժանիքների կրթաթոշակային ծրագրի կրթաթոշակառու։ Դյուկի համալսարանում ստացել է Անջեր Բ. Դյուկի կրթաթոշակ։ Հրավիրվել է մասնակցելու Ջեքսոնի լաբորատորիայի գենետիկական հետազոտությունների ամառային ծրագրին։ Նրա նպատակը եղել է գենետիկ դառնալը, բայց վերջում որոշել է զբաղվել դերասանական վարպետությամբ։ Գերազանց ավարտել է Հյուսիսային Կարոլինա նահանգի Դարեմ քաղաքի Դյուկի համալսարանը։ Ստացել է գիտական աստիճան թատերական վարպետության և ռուսաց լեզվի բնագավառում։
1994-2009 թվականներին Նիզնիկը նկարահանվել է 38 ֆիլմերում և հեռուստասերիալներում։ Առավել հայտնի է «Այրիի սերը» հեռուստասերիալում կատարած Նինա Ֆինի դերով։ Մյուս աշխատանքների շարքում Նիզնիկն ունեցել է նաև հրավիրված դերեր այնպիսի սերիալներում, ինչպիսիք են՝ «Դոկտոր Քուին, կին բժիշկը», «Պրոֆայլերը», «Sliders», «Ռազմաիրավաբանական ծառայություն», «Ֆրեյզեր», «Դարաշրջան», «Աստղային ճանապարհ։ Էնթերփրայզ», «Անհետացածը» և «Ախտորոշումը՝ սպանություն»։ Նաև խաղացել է 1995 թվականի «Անհետացող որդին» մարտաֆիլմի և 2007 թվականի «Վայրի կյանք» դրամայի գլխավոր դերերից մեկը։ Հայտնվել է նաև «Աստղային ճանապարհ։ Ապստամբություն» և «Դրախտային հաճույք» ֆիլմերում, ինչպես նաև «Կորուսյալները» հեռուստասերիալում։
2008 թվականին Նիզնիկը դարձել է «Four Winds Heart-Centered Healing»-ի համահիմնադիրներից մեկը։
2019 թվականի հունիսի 23-ին Նիզնիկը մահացել է Կալիֆոռնիա նահանգի Էնսինո տարածքում, իր 52-ամյակից մեկ ամիս անց։ Լոս Անջելեսի կորոների զեկույցի համաձայն՝ մահը վրա է հասել լյարդի քրոնիկ հիվանդության և ալկոհոլի քրոնիկ օգտագործման հետևանքով։ Նա ունեցել է մայր, խորթ հայր, եղբայր և բազմաթիվ հարազատներ։ Մահվան պահին ապրել է երկու շների՝ Նուկլեուսի և Ջեյքի հետ։


== Ընտրված ֆիլմագրություն ==


== Ծանոթագրություններ ==
Օկտավա

Օկտավա (լատ.՝ octāva՝ «ութերորդ»), երաժշտական ինտերվալ, որտեղ հնչյունների հաճախությունների միջև հարաբերակցությունը կազմում է 1-ը 2-ի (այսինքն՝ վերին հնչյունի հաճախությունը երկու անգամ մեծ է ստորինից)։ Սուբյեկտիվորեն ականջի համար օկտավան ընդունվում է որպես հաստատուն, բազային երաժշտական ինտերվալ։ Օկտավային վերաբերող երկու վերջին հնչյունները միմյանց շատ նման են ընդունվում, չնայած որ պարզորոշ կերպով տարբերվում են բարձրության վրա։
Օկտավայի ինտերվալը ընդգրկում է դիատոնիկ հնչյունաշարի ութ աստիճան, օրինակ՝ «դո»-ից մինչև հաջորդ «դո» կամ «ռե»-ից մինչև հաջորդ «ռե» և այլն։ Օկտավան նշանակվում է 8 թվով։
Օկտավան ունի երեք տարատեսակ.

Մաքուր օկտավա, ութ աստիճան և վեց տոն պարունակող ինտերվալ, երկու տարբեր բարձրության հնչյունների հասարակ հարաբերակցություն, որոնց տարածման հաճախությունը հարաբերում են երկուսը մեկին, այսինքն՝ վերին հնչյունը ունի տարածման երկու անգամ մեծ հաճախություն, քան ստորին հնչյունը։ Նշանակվում է մ. 8։
Փոքրացրած օկտավա, ութ աստիճան և հինգուկես տոն պարունակող ինտերվալ, նշանակվում է՝ փոքր. 8։
Մեծացրած օկտավա, ութ աստիճան և վեցուկես տոն պարունակող ինտերվալ, նշանակվում է՝ մեծ. 8։«Օկտավա» եզրով անվանում են նաև. 

դիատոնիկ հնչյունաշարի ութերորդ հնչյունը,
հավասարաչափ տեմպերացված համակարգի մասը, որը ներառում է տարբեր բարձրության տասներկու հնչյուն՝ «դո» նոտայից մինչև «սի» նոտան ներառյալ։ Երաժշտության մեծ օգտագործվող հաճախությունների ողջ տարածությունը բաժանված է այսպիսով յոթ ամբողջական և երկու կիսատ օկտավաների, որոնք կոչվում են. սուբկոնտրօկտավա, կոնտրօկտավա, մեծ օկտավա, փոքր օկտավա, և մեկից մինչև հինգ օկտավաներ։
տղամարդու ամենացածր ձայնի՝ բասի տարատեսակ (բասա պրոֆունդո), որի դիապազոնը սկսվում է A1 հնչյունից (կոնտրօկտավայի «լյա», առանձին երգիչների մոտ՝ ավելի ցածր)։


== Հնչողություն ==


== Արտաքին հղումներ ==
Օկտավա // Բորքհաուզի և Եֆրոնի հանրագիտական բառարան, 1890—1907։
Տերևաթափ իմ թխկի, օ, իմ թխկի ձյունածածկ...

«Տերևաթափ իմ թխկի, օ, իմ թխկի ձյունածածկ» (ռուս.՝ «Клён ты мой опа́вший, клён заледене́лый…»), ռուս բանաստեղծ Սերգեյ Եսենինի բանաստեղծությունը, որը  գրվել է 1925 թվականին, հաջողությամբ ներկայացվել է երաժիշտների կողմից։ Հիմնական թեման  մարդու և փայտի համեմատությունն է։


== Պատմություն ==
«Տերևաթափ իմ թխկի, օ, իմ թխկի ձյունածածկ…»՝ բանաստեղծի  առաջին բանաստեղծություններից մեկը, որը գրվել է Մոսկվայի պետական համալսարանի 1-ին հոգեբուժական կլինիկայում, որտեղ նա մտերիմների պնդմամբ հնարավոր ձերբակալումից խուսափելու համար 1925 թվականի նոյեմբերի 26-ից պառկել է։ Նրան տրամադրվել էր լուսավոր ու բավականին ընդարձակ սենյակ, երկրորդ հարկում, պատուհաններից տեսարան էր բացվում դեպի այգի։ Ըստ Եսենինի մահվան հանգամանքները հետազոտողի՝ Էդուարդ Խլիստալովի, նրան ոգեշնչել է կլինիկայի պատուհանների տակ աճող  թխկին և, իսկապես, բանաստեղծությունը թվագրված է 1925 թվականի նոյեմբերի 28-ը, որը համապատասխանում է նրա կլինիկայում լինելու ժամանակահատվածի հետ։
Առաջին անգամ հրապարակվել է 1926 թվականի հունվարի 3-ին  Լենինգրադի «Կարմիր թերթի» երեկոյան թողարկմանը (№ 2) և «Կարմիր նիվա» ամսագրում (№ 1):
Բանաստեղծությունը հայերեն թարգմանել է Արփենիկ Տեր-Աստվածատրյանը՝ Եղիշե Չարենցի առաջին կինը՝ 1926 թվականի սկզբին։


== Ծանոթագրություններ ==


== Արտաքին հղումներ ==
ԱՐՓԵՆԻԿԻ ԵՍԵՆԻՆԸ
Նովոսյոլովկա (Մարտինովսկի շրջան)

Նովոսյոլովկա (ռուս.՝ Новоселовка), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Նովոսելովսկի գյուղական համայնքի վարչական կենտրոնն է։